

**Referat af**

**Sønderballe Bådelaugs ordinære generalforsamling**

Sted: Lillegaarden, Hoptrup Hovedgade, Lillegaarden nr. 7, 6100 Haderslev

Dato: tirsdag den 20. februar 2024

Tid: kl. 18.00

Deltagere: 24 medlemmer med 14 ledsagere, altså i alt 38 deltagere.

# **Dagsorden**

1: Valg af dirigent.

2: Bestyrelsens beretning.

3: Fremlæggelse af regnskab 2023 & budget 2024.

4: Forslag til ændring af vedtægter.

5: Fastsættelse af kontingent og el-afregning.

6: Behandling af eventuelt indkomne forslag.

7: Valg til bestyrelsen.

8: Eventuelt.

1. **Valg af dirigent:**

Bestyrelsesformand Christian Mikkelsen bød velkommen til generalforsamlingen og takkede for fremmødet. Han forslog Jakob Schultz som ordstyrer og denne blev valgt. Jakob konstaterede, at generalforsamlingen var lovligt varslet ved fremsendelse af indkaldelsen pr. mail en 29. januar til medlemmerne.

1. **Bestyrelsens beretning:**

Formanden takkede alle der har deltaget i arbejdet på havnen samt bestyrelsen for et godt samarbejde. Beretningen er vedlagt og blev godkendt uden indvendinger.

Der var et medlem som ønsker vi laver flere ting for børn.

1. **Fremlæggelse af regnskab og budget:**

Derpå gennemgik kasserer Lis Skøtt regnskabet for 2023 og budget for 2024. Regnskabet var udsendt til alle medlemmer på forhånd. Med tiltrædelse af ny kasserer Lis Skøtt har vi valgt at droppe tidligere regneark system og indkøbt regnskab systemet E-conomic, som er et udbredt standardsystem. Da opstarten og indretning af systemet har krævet systemerfaring har vi valgt at købe assistance til indkøringen. Trods dette har det været en stor opgave for Lis at få systemet bygget op, men nu har hun samlet alle oplysninger om vores økonomiske data inklusive bilag i systemet. Det har for revisionen betydet, at man ikke har skullet gennemgå en masse mapper med bilag, men har kunnet få dem gennemgået i systemet.

Med det nye system bliver det fremover langt lettere at kunne oplære nye kandidater til kasser opgaven. Lis har gjort en kæmpe indsats og vi har fået godt styr på butikken også på dette område.

Det udsendte regnskab omfatter af hensyn til overblikket kun hovedposter og der var derfor spørgsmål fra et medlem om ikke vi kunne få et mere detaljeret regnskab med især oplysninger om indtægter på slæbested og gæster samt særlige udgifter. For at fastholde overskueligheden blev det i stedet aftalt, at medlemmer naturligvis er velkomne til at stille spørgsmål til vores kasser om regnskabet, men at sådanne oplysninger fremover skulle indgå i præsentationen af regnskabet på generalforsamlingen.

Der blev ved sidste års generalforsamling bedt om at få en ekstra kolonne på regnskabet med sidste års tal, men grundet ændringen i regnskabssystemet gav dette ingen mening denne gang, men fra 2024 vil det ske.

Sammen med regnskabet var der været udsendt et budget som sammen med regnskabet blev godkendt af generalforsamlingen.

1. **Forslag til vedtægtsændring:**

Det fremsendte forslag til vedtægtsændring blev enstemmigt vedtaget. Ændringerne omfatter:

* Arbejdsdage skal ikke udmeldes ved generalforsamlingen
* Det er fremover ikke tilladt at have både i Sønderballe havn udenfor perioden 15. april – 15. oktober på nær kategorien lille båd, hvis den har en vinter plads.
1. **Fastsættelse af kontingent og el-afregning:**

Takstblad 2024 var udsendt på forhånd og bestyrelsen foreslår uændret kontingent. Det foreslås at alle både fremover skal have Elmåler, hvis de ønsker fast strøm. Det er stadig muligt at bruge strøm uden beregning når man er i båden, men hvis man ikke er i båden og ønsker strømforsyning så kan det fra nu af kun gøres lovligt med en strømmåler. Der er indkøbt strømålere som kan lånes mod depositum. Kontingent og takstblad blev godkendt. Takstblad findes på hjemmesiden under medlemmer.

1. **Behandling af indkomne forslag:**

Der var ikke indkommet forslag til behandling på generalforsamlingen.

1. **Valg til bestyrelsen:**

Følgende kandidater blev enstemmigt valgt ind:

* Bestyrelsen: Christian Mikkelsen, Michael Petersen
* Suppleanter: Mads Clausen, Harry Rasmussen
* Revisorer: Ole Andersen, Flemming Hansen
* Revisor Suppleant: Jørn Høi
1. **Eventuelt:**

Under eventuelt blev bestyrelsens plan for et stormflodsberedskab gennemgået og der var god opbakning til planen fra medlemmerne. Det blev aftalt at vi udsender planen til alle medlemmer og beder om kandidater til følgende roller:

* Overvågning af stormvarsler: *Overvåger og giver besked ved optræk til storm m.v.*
* Taskforce: *Styrer indsatsen for at beskytte havnen ved stormflod*

Allerede ved generalforsamlingen meldte Steffen Iversen og Michael Petersen (bestyrelsesmedlem) sig til Taskforce opgaven, men flere er ønsket.

Formanden afsluttede generalforsamlingen med at takke deltagerne for en god og engageret generalforsamling, som lover godt for udviklingen i 2024.

*Referent Rolf Ebbesen*

***Formandens beretning:***

*Velkommen til jer alle dejligt at se så mange kendte ansigter.*

***Arbejdsdage***

*Vi har i foråret haft nogle rigtig gode arbejdsdage. Vi har forsøgt at indkalde så alle kommer med efter tur og hvis man ikke kommer eller giver lyd fra sig 2 gange, så gives der en bøde på 500kr. Jeg synes at vores arbejdsdage giver en masse til fællesskabet der snakkes på kryds og tværs og der er hyggeligt samvær over grillpølser og andet godt.*

*Vores nabo har lavet kage et par gange og det er dejligt hun tænker på os.*

*Som noget nyt har Lis samlet en flok damer et par gange i løbet af året og vores klubhus har fået en ordentlig tur. Det er godt nok en fornøjelse at komme i huset når det er hyggeligt og rent så tusind tak for det.*

*Vi har 2 gange i løbet af året sendt mail ud til alle om at vi holder arbejdsdag det har været lidt i nød da det har været svært at se hvornår vi har manglet hjælp. Jeg vil gerne have jeres tilbagemelding på den måde at indkalde på da det er bestyrelsens opfattelse at det har fungeret vældigt godt og at der kommer mange hvis tiden er der og dem der kommer er klar på at give den en skalle.*

*Den første arbejdsdag i september kom der 20 flere end der er indkaldt jeg må sige fra hele bestyrelsen at det varmer om hjertet og giver ny energi til det fortsatte arbejde med vores lille perle i Sønderballe.*

*Jeg vil gerne sige tak til alle jer der kommer og hjælper det er en kæmpe hjælp. Det gør at vedligehold og driften af havnen kan lade sig gøre. Det gør også at vi ikke slider dem op der kommer tit på havnen så tak for det.*

*Vi skriver op hvem der kommer så de ikke indkaldes igen men I må selvfølgelig gerne komme.*

***Sankt Hans***

*Der blev igen holdt Sankt Hans sammen med grundejerforeningen og campingpladsen. Pga. afbrændingsforbud blevet det et noget alternativt bål. Vi fik en Fladskærm op at køre med flammer på skærmen og heksen ovenpå så det blev faktisk en sjov oplevelse. Carsten Leth fra Sønderballe holdt båltalen og alt gik fint. Der var ca. 200 så okay efter at der var tvivl om det hele blev til noget pga. afbrændingsforbuddet.*

*Hvis nogen har en god ide til en båltaler i år må i gerne melde ind.*

***Havnefest***

*Den 19 August blev der Holdt havne fest for vores medlemmer.*

*Vi var ca. 25. Der blev grillet en gris og Sandy havde lavet en fantastisk dessert. Det blev en super hyggelig aften og vi håber at det var starten på en god tradition som kan blive ved i mange år. Vi kunne godt ønske os at der kommer lidt flere så vi har flyttet datoen til den 1-6 i stedet for. Så skriv datoen i kalenderen med det samme.*

*Stor tak til Peter og Sandy og de andre der har hjulpet.*

***Digitalisering***

*I 2023 er der brugt en masse timer og energi på at digitalisere vores lille Bådelaug. Vi har valgt at hyre en ekstern bogholder til at hjælpe Lis med at få alt vores økonomi og medlemsstyring lagt ind i e-conomic, som er et anerkendt regnskabsprogram. Det er klart når man begynder forfra med et nyt program så tager det rigtig lang tid at få det hele lagt ind. I bestyrelsen er vi enige om at det var nødvendigt at få noget hjælp så det hele kunne laves rigtigt fra starten. Det skulle så gerne blive betydeligt lettere fremover og mere overskueligt og ikke så tidskrævende.*

***Vagtordning***

*Jeg synes faktisk at det fungere for os bommen har kørt næsten uden bøvl det der har været er mest fejl 40. Vi kunne godt bruge et par stykker mere til at deltage så der kun er en uge eller 2 til dem der deltager.*

***Vejret***

*Sikken et år vi har været igennem den første storm fra øst fik vi i påsken lige da de fleste både var kommet i vandet. Jeg fik bl.a. min egen beskadiget da en for fortøjning sprang. Senere på året kom stormfloden som var voldsom, Vi fik vores havn beskadiget flere steder men værst broen ud til flyderne som var fuldstændig smadret. Vores bom ved slæbestedet har været under vand og også vores klubhus og vejen ved klubhuset var svømmet væk. Der vil komme flere ting undervejs bl.a. med el på broerne*

*Sikken et syn der mødte mig da jeg kom til Sønderballe dagen efter der var ødelæggelser overalt. Hele den første del af vores bro lå midt på græsplænen hos vores nabo bag ved toilettet pæle midt på vejen og sand overalt.*

*Det positive var at der kom en flok fra bådelauget både lørdag og søndag og ved fælles hjælp og et godt samarbejde med både naboer campingplads og grundejerforening fik vi vejen tømt for sand og ryddet op så det kom til at se nogenlunde ud igen. Jeg vil gerne sige tak til alle jer der brugte weekenden på at hjælpe i Sønderballe det har skabt nogle rigtig gode relationer til vores naboer som flere gange har sagt tak for hjælp det rykker noget på vores goodwill.*

*Rolf har lavet et udkast til en beredskabsplan for bådelauget som jeg tror bliver et vigtigt værktøj til fremtidige storme og højvande. Tanken er god når vi i fremtiden bygger nyt skal der tages højde for sikring. Det kunne være vores el standere som kunne monteres med stik så de kan tages med ind om vinteren.*

***Genopbygning af vores havn***

*Vi er godt i gang og kæmper kampen så vi kan blive klar til åbning 15 april.*

*Vi kommer til at indkalde til flere arbejdsdage men dog tænker jeg det er et overskueligt projekt når broen til flyder er færdig er det til at se sig ud af. Hvis vi skal se det positive, så er det muligt at åbne vores havn, mens der er andre havne der ikke åbner til ny sæson.*

*Vi havde håbet på hjælp fra vores forsikring med desværre får vi kun et mindre beløb.*

***Områdefornyelsen.***

*Vi arbejder videre med vores havn og kyst. Planen er godkendt til videre arbejde i Teknik og klimaudvalget i Haderslev kommune. Vi forventer at vi kan komme videre i processen i det nye år. Fondssøgning til Fiskehuset er i gang.*

***Strøm***

*Vi har besluttet at hvis man vil have fast strøm så kræves der strømmåler.*

***Beredskabsplan***

*Beredskabsplanen har jeg nævnt og Rolf går den igennem under eventuelt*

*For at sikre havnen skal alle Både op inden 15 oktober da vi har lært hvordan de kan ødelægge havnen. Kun små både kan få vinterpladser da de ikke kan ødelægge havnen*

*Stor tak til bestyrelsen hvad skulle jeg gøre uden jer 😉*